Endelig vedtagelse af tilslutningspligt til fjernvarme i [adresse] og Vitten 
Sagsfremstilling 
58.                 Endelig vedtagelse af tilslutningspligt til fjernvarme i [adresse] og Vitten - Åbent 
  
  
SAGENS INDHOLD 
[adresse] anmodede i januar 2015 om kommunens godkendelse af et projektforslag for indførelse af 
tilslutningspligt til fjernvarme i [adresse] og Vitten samt for en del af de eksisterende ejendomme mellem de to 
landsbyer. 
  
[adresse] anmodede samtidigt om kommunens godkendelse af, at varmeværket udvider sit 
forsyningsområde til også at omfatte ovennævnte område.   
  
Projektforslagene blev behandlet parallelt på møde i Teknik- og Miljøudvalget 2. marts 2015. Her blev det besluttet, 
at projektforslaget vedrørende indførelse af tilslutningspligt i [adresse] og Vitten skulle sendes i høring ved de berørte 
borgere, inden en endelig afgørelse træffes i sagen.  
  
VURDERING 
I projektområdet foregår opvarmningen i dag ved hjælp af individuelle anlæg som oliefyr, elvarme, varmepumper og 
fastbrændselsfyr. I projektet har Hinnerup Fjernvarme regnet med, at 74 ejendomme med oliefyr og 24 ejendomme 
med elvarme bliver tilsluttet fjernvarme. Dertil kommer virksomheden Gustav Schmidt, der både har oliefyr og 
elvarme. 
  
Ved Teknik og Kulturs nærmere gennemgang af de berørte ejendomme i projektet, har det blandt andet vist sig, at 
flere ejendomme har udskiftet oliefyret med et træpillefyr eller har suppleret med solvarme og varmepumper.  
  
I projektområdet i [adresse] og Vitten er der godt 140 ejendomme med behov for opvarmning, hvoraf ca. halvdelen vil 
kunne pålægges tilslutningspligt til fjernvarme. Ejendomme med elvarme og uden eksisterende centralvarmeanlæg 
vil blive fritaget fra tilslutningspligten, da det vil være for dyrt at omstille disse ejendomme til fjernvarme.  
  
Projektets samfundsøkonomiske beregninger viser, at det er mere fordelagtigt at udbrede fjernvarme til området end
at beholde de nuværende opvarmningsformer. De brugerøkonomiske beregninger viser samtidig, at projektets 
gennemførelse ikke vil medføre større udgifter for den gennemsnitlige forbruger. De nærmere beregninger kan ses i 
vedlagte projektforslag.  
 
Teknik- og 
Miljøudvalget 
4. juni 2015 
Sagsnr. 710-2013-
19697 
Dok.nr. 710-2015-
112563 
Sagsbehandler 
DPLVSO 
  
Tidl. politisk behandling 
TM-U, 02.03.15, pkt. 17  
Forventet sagsgang 
TM-U, ØK, BY 
Lovgrundlag 
Lov om varmeforsyning  
  
Teknik og Kultur vurderer, at det er i overensstemmelse med Favrskov Kommunes Klimaplan og den strategiske 
varmeplan at pålægge ejendommene i [adresse] og Vitten tilslutningspligt til fjernvarme. Indførelsen af tilslutningspligt 
vil understøtte udbredelsen af fjernvarme og vil dermed både sikre en mindsket CO2-udledning og en billigere 
varmeforsyning til forbrugerne. 
  
ØKONOMI 
Hvis der træffes beslutning om tilslutningspligt, sørger Favrskov Kommune for, at tilslutningspligten tinglyses på alle 
de berørte matrikler. Den forventede samlede udgift hertil er ca. 10.000 kr. 
  
Ifølge ”Lov om lån til betaling af ejendomsskatter m.m.”, har pensionister mulighed for at få lån fra kommunen til 
betaling af tilslutningsafgiften, hvis deres ejendom pålægges tilslutningspligt til kollektiv varmeforsyning. De nærmere 
betingelser herfor kan ses på kommunens hjemmeside her.  
  
Teknik og Kultur anslår, at ejerne af mindst 32 ejendomme i [adresse] og Vitten er folkepensionister. Dermed vil de 
kunne søge Favrskov Kommune om lån til betaling af det samlede tilslutningsbidrag på ca. 32.000 kr., i alt godt 1 
mio. kr. Antallet af efterlønnere og førtidspensionister, der eventuelt også kunne være berettigede til lån, kendes 
ikke.  
  
Kommunens likviditetsmæssige situation påvirkes ikke, da kommunen ifølge låne-bekendtgørelsen kan forøge den 
kommunale låneramme svarende til de lån, der ydes til ejendommene. 
  
INDDRAGELSE 
[adresse] har afholdt borgermøder om projektet i [adresse] og Vitten i november 2014. Møderne blev til i 
samarbejde med lokale interessegrupper. Derudover har Hinnerup Fjernvarme informeret om projektet via deres 
hjemmeside, hvor interesserede borgere også har haft mulighed for at få foretaget konkrete beregninger af, hvad det
vil koste at skifte til fjernvarme. 
  
Flere borgere i [adresse] og Vitten har herefter givet udtryk for, at de ønsker fjern-varmeforsyning. Hinnerup 
Fjernvarme vurderer, at godt halvdelen af ejendommene vil tilslutte sig med det samme, og at resten af 
ejendommene vil være tilsluttet efter ni år. 
  
Projektforslaget vedrørende indførelse af tilslutningspligt i [adresse] og Vitten har været sendt i høring ved de berørte 
borgere i perioden 17. marts til 5. maj 2015.  
  
Teknik og Kultur har ikke modtaget egentlige høringssvar med synspunkter, henholdsvis for eller imod projektets 
gennemførelse, fra de høringsberettigede borgere i løbet af høringsperioden. 
  
I høringsperioden har ejerne af 69 ejendomme dog søgt om fritagelse fra tilslutningspligten. Disse ejere er blevet 
orienteret om, at deres ansøgning vil blive behandlet, når og hvis tilslutningsprojektet godkendes endeligt efter 
høringsfristens udløb. Teknik og Kultur vurderer, at stort set alle ansøgningerne om fritagelse vil kunne 
imødekommes. 
  
Blandt ansøgningerne om fritagelse er der to fra ejendomme med helt nye og effektive oliefyr. I disse tilfælde vil 
forvaltningen i behandlingen af ansøgningen vurdere, om der skal gøres brug af muligheden for en forlængelse af 
tilslutningsfristen ud over de ni år, som er foreskrevet i Tilslutningsbekendtgørelsen. Forlængelsen vil maksimalt blive 
på seks år således, at tilslutningsfristen i disse tilfælde bliver på maksimalt 15 år, hvilket svarer til den forventede 
levetid for et nyt oliefyr.  
  
INDSTILLING 
Kommunaldirektøren indstiller til Byrådet: 
  
1.    At ”Tilslutningsprojekt vedrørende udvidelse af forsyningsområde til [adresse] og Vitten ved [adresse] 
A.m.b.a.” godkendes. 
  
BESLUTNING 
  
Bilag 
  
  
  
  
Teknik- og Miljøudvalget, 4. juni 2015: 
Fraværende: Iver Jepsen 
  
Indstilles godkendt. 
[adresse] vedr. udvidelse af 
forsyningsområde til [adresse] og Vitten 
710-2015-72299 
